bavarian-nlp/barwiki-20250901 huggingface dataset:
Auto

A Auto is a Wogn, dea wo mid an Motor otriebn wead und zan Transport vo Menschn, Viechan und Lostn deant.
Auto hoassts deswegn, wei zan Foahrn koa Musklschmoiz vo Mensch oda Viech nedig is. Da Begriff kimmt vom franzesischn "voiture automobile". Des moant an Wogn, dea wo si vo sejm bewegt. Es is obgloadt vo griachisch αὐτός (vo sejm) und lateinisch mobilis (bewegli).
"Auto" bzw. "autonom" gwinnt zua Zeid no an andane Bedeitung, wei etzad Foahrzeig entwicklt wean, de wo si sejm steian und es nua a Frog vo Zeid is, wen de in Serie gengan.
Beziak Hoan

Da Beziak Hoan (amtli: Bezirk Horn) liegt im Woidviadl in Niedaestareich und grenzt im Noadn an de Tschechische Republik.
Bevökarungsentwicklung.
Wiaraa bei de aundan Beziak an da nerdlichn Grenz zum eisanan Vuahaung weans do imma weniga Leit. Haum do im 1939ga Joah no iwa zwaraviazgtausnd Eihwohna glebt, woans im 2001er Joah grod no zwaradreißgtausnd.
Da Beziak Hoan gliedat si in 20 Gemoandn, do drunta san via Stedt und zehn Moaktgmoana.
Beziak Hollabrunn

Da Beziak Hollabrunn (aumtli: Bezirk Hollabrunn) in Niedaestareich grenzt im Norden aun Tschechien. Im Joa 1890 hod de Eihwohnazoi vom Beziak mid iwa 77 Tausnd Leut in hechstn Staund ghobt, seitdem weans owa imma weniga. Derzeit wohnan do Leit.
Vawoitungsgliedarung.
Da Beziak Hollabrunn gliedad si in viarazwanzg Gemaana, da drunta san sechs Städt und fuffzehn Maaktgemaana.
Beziak Waidhofn aun da Thaya

Da Beziak Waidhofen aun da Thaya (amtli: Bezirk Waidhofen an der Thaya) liegt im nerdlichn Woidviadl in Niedaestareich, direkt aun da Grenz zu Tschechien.
Vawoitungsgliedarung.
Da Beziak Waidhofen aun da Thaya gliedat si in fuffzehn Gmaana, drunter gibts drei Städt und zehn Maaktgmaana. De 15 Gmaana haum si 2007 zua Klaaregiaun "Zukunftsraum Thayaland" zsammengschlossn.
Geschichte.
De Grindung vo dem Beziak woa 1868. Wiasn Beziak Gmünd gmocht haum, san de Grichtsbeziak Schrems und Litschau oogem wuan.
Min Anschluss im 38-er Joa ans Deitsche Reich is da Beziak in "Landkreis Waidhofen an der Thaya" umbenaund und uman siidmährischn Grichtsbeziak Zlabings erweitad wuan. 1945 haums owa wida de oidn Grenzen von vua 1938 wiedahergstööt.
Denga

As Denga oda Sinnian is de bewusste psychische bzw. geistige Akivitet vo Menschn. Im Prinzip gähts do drum, Informationa duach de Woarnehmung z Vaorbatn und in sinnvois Vahoidn umzsetzn. Dazua muas ma si dainnan, leana, Idään findn, plana und so weida.
As Denga ko meara hoibautomatisch, spontan oblaffa (z. B. Autofoarn) oda meara kontrolliad (z. B. an Artike schreiben).
Untasuacht wead as Denga in vaschiena Wissnschoftn, vua oim in da Psychologie, Biologie, Physiologie, Philosophie und Soziologie sowia intadisziplinea in da Kognitionswissnschoft.
Liab

Liab (dt.: Liebe) is a Gfui vo bedingungslosa positiva Weatschetzung. Des Gfui ko si af an God, an Mensch, a Viach, a Soch oda a Aktivitet beziagn. Es is a diafe, innige Vabundnheit, de wo iwa reines Kostn-Nutzn-Denga ausse gäht.
De Liab hod an Haufa vaschiedane Seitn. De oidn griachischn Philosophn ham beispuisweis via Seitn vo da Liab untaschiedn:
Content Marketing

Content Marketing is a Methodn im Marketing, wos meah Weat af Information und Untahoidung ois wia af Weabung legt.
Da Inhoid ko aus Text, Buidln, Grafikn oda Video bsteh. Platziad wean de Inhoide auf eiganan Webseitn, Blogs, af Social-Media-Seitn wia Twitter, Facebook, YouTube und Flickr oder iwa klassische Public Relations und Online-PR.
Weidas sans z findn af E-Books, White Papers, Online-Presentationan, Newsletter und Microsites.
Mariastoa

Mariastoa (åmtlich: Mariastein) is a Gemeinde im Bezirk Kufstoa in Tiroi, Östarreich. Si is mit lei 347 Einwohnan (2016) di kleanste Gemeinde im Bezirk Kufstoa.
Geografie.
Mariastoa ligg aufm Mittlgebirgsruggn vom Ongaberg im Untainntåi.
Die Nåchbårgemeindn senn Ångaberg, Ångath und Långkåmpfn.
Kultur.
Mariastoa is fi sei Wåifåhrtskirchn bekånnt. Di Burg mitn 42 Meta hoachn Bergfried håt dåmåis ois Sicharung vo da Remastråssn dient, de wås dåmåis am linkn Iiufa gwesn is. Die Kirchn im Turm is iwa 150 Stufn arreichbår. Der auf am Fösn stehnde Wohnturm ausm 14. Jåhrhundat is im 18. Jåhrhundat nåch am Marienwunda zum Wåifåhrsort woan. In da Burg is da "Fürstnsåi" mit da reich gschnitztn Kasettndecke, an Museum mitn Tirola Erzherzogshuad und die uasprünglich gotische Gnadnkapöö (Umbau 1682 bis 1685) mit Gnadnmuttagottes (um a 1450) und Rokoko-Altar (18. Jåhrhundat).
Itter

Itter is a Gemeinde im Tirola Bezirk Kitzbichi.
Geografie.
Itter ligg auf a Terrassn iwam Müitåi und an Brixntåi. Die Gemeinde astreckt si iwa mearare Weila und Siedlungen.
Nåchbårgemeindn senn Hopfgåscht im Brixntåi, Kirchbichi, Söll und Wörgl.
Geschichte.
Itter wår bereits um 1500 v. Kr. besiedlt. Archäologische Funde håm a zoagg, dass si die Siedlungsgeschichte bis zu di Röma hizochn hot.
Im Jåhr 902 senn as Brixntåi und a Itter ans Bistum Regnsburg gfåin. Zu dea Zeit hots a scho die Burg in Itter gem. Der Ort is 1241 eastmåis uakundlich awähnt woan. 1380 senn die Ånsprüche vom Konrad von Regensburg ån'n Erzbischof Pilgrim vo Såizburg vakafft woan.
Während da Regierungszeit vom Koasa Maximilian is am Erzbistum Såizburg a hoache Gerichtsbårkeit iwa die Tirola Besitzungen vakafft woan. Somit håt da Richta vo Itter wieda die Bluatgerichtsbårkeit khob. A Dorf Itter håt söwa an Burgfrieden büdd.
Im 17. Jåhrhundat håms die Ämter vom Pflega und vom Richta zåmmglegg, somit håt si die Bezeichnung auf Pflegerichta g'ändat und es is nåch Hopfgåscht valegg woan.
1805 is Itter an Österreich gfåin. As Weana Traktat hot Itter 1809 an Bayern bråcht. 1816 is Itter wieda zu Östarreich kemma und a mitn Lånd Tiroi vaeinigt woan.
Wirtschåft.
Itter leb vom zwoasaisonaln Tourismus und a vo da Låndwirtschåft und vo di Kloabetriebe. Die Gemeinde ligg im greßtn zåmmhängendn Schigebiet Östarreichs, da SkiWelt Wilder Kaiser - Brixental.
Bezirk Kufstoa

Da Bezirk Kufstoa (amtli: Bezirk Kufstein) is a politischa Bezirk im östarreichischn Bundeslånd Tiroi. Doscht lem 105.469 Einwohna ("Stånd 01.01.2016"). Bezirkshauptmånn is da Christoph Platzgummer.
Geografie.
Da Bezirk Kufstoa is mit 969,90 km² da kleanste Bezirk in Tirol, ågsechn vo da Statutarstådt Innschbrugg.
Er grenzt im Nordn an Bayern, im Südwestan an'dn Bezirk Schwåz und im Südostn an'dn Bezirk Kitzbichi.
Er umfåsst an untan Toal vom Untainntåi und vo dem zweing as Åipbåchtåi, as Brandnberga Tåi, di Wüdschnau, as Brixntåi, as Söllandl und as Thiaseetåi å. Wichtige Gebirge senn di Brandnberga Åipn (da westliche Toal davu werad a "Rofan" gnånnt), di Kitzbichla Åipn, as Koasagebirge und die Chiemgaua Åipn. Di heachste Erhebung is da Groaße Gåitnberg (2.424 m) am End vom Åipbåchtåi.
Bedeitende Gewässa senn da Reinthåia See, da Thiasee, da Hechtsee, da Hintastoana See und da Wåichsee.
Ab Kufstoa åbwärts ligg da Tåiboon auf unda 500 Meta Seeheachnd.
Vakeah.
Durchn Bezirk Kufstoa fiad di Inntåi Autobåhn, de a wichtige Transitachsn vo Deitschlånd nåch Italien dårstöd. Vo dea weck zweigt in Wörgl die Lofara Stråß, de in'dn Bezirk Kitzbichi und dånn nåch Lofer fiad. Außadem fiad die Untainntåibåhn durch, vo dea die Såizburg-Tirola-Båhn, emso in Wörgl, åzweigt, wöache ålladings dånn durchs Brixntåi fiad.
In Långkåmpfn gibs an Flugplåtz, dea sea gern vo Seglfliagan gnutzt wead. Außadem håts vo Kufstoa bis Niedandorf amoi a Innschifffåhrt gem, de wos ålladings 2011 mångls Fåhrgästn eigstööd woan is.
Wirtschåft.
Di Wirtschåft im Bezirk Kufstoa is sea durch'n Dienstleistungssektor prägt, vor åim durch'n Håndl und an Tourismus.
Wichtige Industrieståndorte senn Brixlegg (Montanwerke), Kufstoa, Wörgl und Kundl (Sandoz). Wichtige Sparten senn die Pharmaindustrie, Heastellung vo Gummi- und Kunststoffwåren und di Bauwirtschåft.
Vom Bezirk Kufstoa pendl relativ vü Leit in die Nåchbårbezirke Schwåz und Innschbrugg aus.
Buag

A Buag is im weidan Sinn a gschlossana Weahbau, dea wo se bis in de Fruahgschicht zruckvafoing losst. Im engan Sinn is a Buag a Wohn- und Weahbau aus'n Middloita.
Untascheidung.
Im Untaschied zua Buag is a Schloos a Wohn- und Representativbau, dea wo ned bfestigt is. A Festung is im Untaschied zua Buag wiedarum a rein militärisch gnuzda Bau. Bis ins 16. Joarhundad is Buag und Schloos im Boarischn synonym vawendt worn.
Feminismus

Feminismus is a Sammlung vo Ideologien, de wo a Zui gmoasam ham: bolitische, ekonomische, kuituarelle, soziale und peasenliche Gleichberechtigung fia Weibaleit z dalanga. Dazua gheat vua oim aa de Chancengleichheit fia Fraun in Buidung und Beruaf.
Entstandn is da Feminismus mid da Afklearung in Eiropa. Wejdweite Bedeitung hod a dalangt im Zammahang mid da Biagarechts- und Freiheitsbewegung. Es gähd natiale ned nua um de Foadarung vo Gleichheit, sondan vua oim aa um de Realisiarung im Oidog.
Gleiss

Gleiss is a historisch bedeitande Buagruine in da Oatschoft Gleiß, in da Gmoa Sundabeag im Beziak Aumsteddn in Niedaestareich.
Gschicht.
Gleiss is da ödasti Nochweis vo ana Bsidlung in da oidn Mark Ostarrichi: Om 15.Juni 993 hod da Kaisa Otto III. an Sachsn "drei kenigilchi Hufn on dem Urt wo da Slawe Gluzo z hausn und z rodn oagfongt hod, und dea im Voiksmund Gluzengisazi (Sits vum Gluzo - Gleiss ) gnaunt woadn is". En Graf Gero vo Seeburg und Gleiss ascheint scho z Begin des 12. Joarhundats, sei Son Wichmann (+ 1192) wor ois Erzbischof vo Magdeburg und Berota Kaisa Friedrich Barbarossa a bedeitanda Politika. Disa vamochte die Herrschoft Gleiss dem Bistum Passau, und Endi des 14. Joarhundats kafte es Heinrich VI. von Wallsee-Enns aus dem Gschlecht der Wallseer. 1459 wiad Gleiss von Wolfgang von Wallsee on Georg Gailspecker vakaft. Onschlissend scheinan die Eitzinger ois Bsitza auf, und im Joar 1500 Oswald Schirmer. 1542 foigtn de Freihearn Hofmann, 1575 wiad Gottfried vo Scherfenbeag ois Besitza gnonnt. 1576 bereits Daniel Strasser. 1605 kafte Wolfgang Strasser - fir si und seini Erbn - des Allhartsberger bzw. Gleissarische Londgricht vom Inhoba der Herrschoft Seisenegg, Johann vo Greiffenberg. De Buag wiad um des Joar 1649 vom Kupfastecha Matthäus Merian obüdld. Zua dera Zeit san de Gegna vo Ostaburg Besitza. Aund si foigtn vo 1665 bis etwa 1700 de Montecuccoli. Bis 1913 san dan de Grafn Orsini-Rosenberg Schlosshearrn, untabrocha vo 1718 bis 1760 duach de Freihearrn vo Hoheneck. Im Joar 1806 wurd de bis dohi guat dahoitene Buag im Zweitn Napoleonischn Kriag vo de Fronzosn niadabrennt. De Buag is do auffe nia wida aufbaut und en Vafoi iwalossn wuan.
Scottish National Party

De Scottish National Party (schott.-gäl.: "Pàrtaidh Nàiseanta na h-Alba", Scots: "Scottis Naitional Pairtie", boar. eppa' "Schottische Nationaipartei") is a linksliberale Partei in Schottland.
De SNP is de grässde Partei in Schottland und de driddgrässde in UK. Seit 2011 hods de absolute Meahheid im schottischn Parlament und schtejd in Easchdn Minista.
De Partei sezd se fia de Unobhängigkeit vo Schottland ei. A andane Hauptfoadarung vo da SNP is de Wiedaeifiahrung vom Schottischn Parlament gwen. De Foadarung is anno 1999 dalangt woan.
Woiagebniss.
Prozentagebniss und Gsamtsiz beziang si auf Schottland. Hella untalegte Woin moana Meaheidswoirecht, dungla untalegte Woin Vahejtniswoirecht.
Nicola Sturgeon

De Sturgeon Nicola Ferguson (* 19. Juli 1970 z Irvine, Schottland) is a schottische Bolitikarin und Juristin. Se is seid ian 16. Lebnsjoar Midglied vo da Scottish National Party.
Nochdem da Salmond Alex zruggdredn is, is de Sturgeon am 19. Novemba 2014 vom Schottischen Parlament zua Easchdn Ministarin gwejt worn. Aussadem hods vo eam aa en Parteivuasiz vo da Scottish National Party iwanumma.
Seidn Eadrutschsieg von da SNP ba da britischn Untahauswoi ("House of Commons") anno 2015, wo de SNP 56 vo 59 meglichn Siz in Schottland gwunna hod, weads aa "Schottische Lewin" gnennt.
De Sturgeon sezt se, so wia ia Partei, fia de schottische Unobhengigkeit ei. Nochn gscheitadn Referendum vo 2014 gehts kuazfristi um meah Autonomie fia Schottland .
Bod Hearing

Båd Hearing (amtli: Bad Häring) is a Gemeinde im Tirola Bezirk Kufstoa.
Geografie.
Båd Hearing ligg auf am Hoachplateau zwischn Wörgl und Kufstoa im Untainntåi am Fuaß vom Pölvn. Nem an Ortskern gibs im Gemeindegebiet sea vü Weila.
Nåchbårgemeindn senn Kirchbichi, Schwoich und Söll.
Geschichte.
Zåireiche traditionelle Bauanhef senn vo da agrarischn Tradition kemma. Seit da zwoatn Höfte vom 18. Jåhrhundat is Braunkoi obaut woan. Bei die Stoabruuch am Pölvn wean Mergl und Kåikstoa fi di Zementherstöllung obaut.
1951 håms a stårche Schweflquöön gfundn, de wås an Gesundheitstourismus nåchträglich gfördat håt. Ma ku damit vor oim Beschwerdn vom Bewegungsapparat und a rheimatische Akrånkungen vo di Gelenk und vo di Gefäße und a Wirblsailnschädn behåndln. Seit 1965 håt Båd Hearing an Beinåmn "Båd".
Båd Hearing is außadem seit 1996 a "Bäderkuaort" (koa Luftkuaort). Es wead owa a a Kältetherapiekåmma betriem.
Wirtschåft.
Båd Hearing profitiad hauptsächlich vom zwoasaisonaln Tourismus und a vom Rehazentrum vo da AUVA (Åigemeine Unfåivasicharungsånståit), wos's 1973 aöffnet håm und in di letztn Jåhr umbaud håm.
Mhairi Black

De Black Mhairi (* 12. Septemba 1994 z Paisley, Schottland) is a schottische Bolidikarin (SNP). Ba de Britischn Untahauswoin 2015 is se ois jingste Ougoadnete ins "House of Commons" gwejt worn. Zua Zeid vo da Woi wors 20 Joar und 237 Dog oid und Studentin. Domid is oane vo de jingstn Untahausougoadnetn seids as House of Commons ibahapts gibt, im 20. und 21 Joarhundat hods no koane jingan gebn.
De Black hod en Untahaussiz im Woigroas "Paisley and Renfrewshire South" mid 50,9% vo de Stimma mid an grousn Oustand voan Douglas Alexander (38.6%) gwuna, am bolidischn Schwaagwicht vo da Labour Party, en Schoddn-Aussnminista und Woikampfmanager vo da Partei. Da Alexander hod ba da lezdn Untahauswoi en Woigroas no iwalegn gwuna ghobt.
Ian schottisch-gälischn Fianama Mhairi (IPA ) sogt de Black iwrigns wia englisch "Mary".
Bolidische Karrier.
Bolitik interessiad se, zweng iara Famij, scho vo kloa af. Mid 9 Joar hod se an oana Anti-Irak-Kriags-Demo teignumma. De Famij wor seit Generationa Ohenga vo da Labour Party. Vo dera Partei worns oba imma meara ogfressn, so dass zamm mid ian Vodan in de Scottish National Party eine ganga is.
Zua Frog, worums in de Bolidik ganga is, sogt se:
De Black studiad an da Universitet Glasgow Bolitdikwissenschoftn. Ia Obschlussorbad wuis no im Mai 2015 ougebn; Thema: Wia de SNP midn massivn Midgliedazuawox vi de vagangna Joar umgehe wui.
Mhairi

Mhairi or Mhàiri (Schottisch-englisch sogtma in Olahnung ans Schottisch-gälisch: ; im Englischn oft oafoch "Mary") is a Fianam fia Weibaleit.
Heakunft.
Dea Nama is a schottisch-gälisch Variantn vom hebräischn Mirjam bzw. griachischn Maria. Gnau gnumma is a Tei vo da Vokativ-Foam "a Mhàiri" (IPA ) vom Nominativ "Màiri". De Bedeitung vo Mirjam und deswegn aa vo Mhairi is ned kloar. Neiadings nimmt ma o, dass ausn Egyptischn kimmt und "de Liabste vom Heagod" (egyptischa God Amun) moant.
Plaid Cymru

De Plaid Cymru [] (englisch: "The Party of Wales", boarisch: "Walisische Partei") is a Partei links vo da Middn in Wales (boar. Wallis). Se is soziaidemokratisch und walisisch-nationai. Oft sogt ma oafoch nua "Plaid". En Vuasitz vo da Partei hod de Leanne Wood.
Im Untaschied zua Scottish National Party foadad de Plaid Cymru koa Unobhengigkeit fia Wales und sezd se ganz stoark fia de Dahoidung vo da kymrischn Sproch ei.
De Plaid foadad oba meah Autonomie. 1997 is des Zui dalangt worn und mid knoppa Meahheit a "Walisische Nationaivasammlung" eigfiaht worn.
Uspringle wor de Plaid Cymru aa fia de walisische Unobhengigkeit, hod de Foadarung oba im Joar 2000 afgebn. Draf hod se a kloana Gruppn ougspoidt und a neie Partei grindt Cymru Annibynnol (Unobhengigs Wallis).
Seit 2001 is mid da Plaid beagou ganga. 2011 wor da Diafpunkt. Danoch hod de Leanne Wood de Fiahrung vo da Partei ibanumma, a Gweakschoftarin und Soziaidemokratin. Seiddem gehts wieda langsam beagaf.
Wales

Wales, aa Wallis, walisisch (kymrisch): Cymru, is a Tei vom Vaoanigtn Kenigreich (UK). De Haptstod is Cardiff, kymrisch Caerdydd.
As Land ghert zua de sechs kejtischn Nationa. Da Nama "Cymru" kimmt vom kejtischn "*Kom-brogi" „Landsleite, deitsch: "Walisien" oda boarisch: "Wallis", lateinisch: "Cambria".
Wales hod a enge politische und soziale Vabindung mitn Rest vom Vaoanigtn Kenigreich (UK). Trotzdem hod des Land a oagne Identität gwohrt und is offiziej zwoasprochig. In Wales gibts mea wia 580.000 Leit, de wo kymrisch (walisisch) redn. Walisisch is im Untaschied zu andan keltischn Sprochn ned gfährdet, de Entwicklung is sogor positiv, wei de Leit des ois wichtigs Meakmoi vo eanara Identität osegn und wei de Sproch vom Stoot gferdat wead.
Gliedarung.
Walisische Nama in Klamman, fois a Obweichung mitm englischn gibt.
Gfui

A Gfui oda a Emotion is a Zuastand vo ana keapalichn Earegung bzw. Aktiviarung, dea wo Woarnehmung, Denga und Vahoidn beeiflusst. In da Psychologie gibts an Haufa vaschiedane Definitiona vo Gfui bzw. Emotion. Es gibt aa Wissnschofta, wo zwischn Gfui und Emotion (= Affekt) untascheidn. In da boarischn Sproch gibts den Untaschied owa ned.
Im Untaschied zua Stimmung san Gfui vo relativ kuaza Daua und recht intensiv. A Gfui entsteht ois Reaktion af an Umgebungsroaz, a Stimmung entsteht aus Bediafnissn, de wo oft gor ned bewusst woargnumma wean. A Gfui beziagt se imma af an Menschn, a Stimmung ko davo unobhengi sei, wia beispuisweis ba da Melancholie.
Minsta (Tirol)

Minsta (åmtl.: Münster) is a Gemeinde im Tirola Bezirk Kufstoa, Östarreich.
Geografie.
Minsta ligg nördlich vom Inn am Rofangebirge. A auf da Südseitn is a kloana Toal vom Gemeindegebiet mitn Schloss Lichtwerth, an Schloss Lipperheide voam Matzenpark (Gde. Reith i. A.) und da Firma Alpquell, de wos Minaralwåssa heastööt. A bedeitender Berg is as Vordare Sonnwendjoch (2.224 m) sowia am Fuaß vo da Rofanspitzn (2.259 m) da rund 4 Hektar groaße Zireina See.
Nåchbårgemeindn senn: Ebn am Ochnsee, Kramsach, Reith im Åipbåchtåi, Stoaberg am Rofan, Strass im Zillachtåi und Wiesing. Di Gemeindegrenzn zu Wiesing im Westn is a gleichzeitig di Bezirksgrenzn zum Bezirk Schwåz.
Wåppn.
Minsta is as Gemeindewåppn am 11. Aprü 1972 valiechn woan. Des arinnat an an oanzigårtign Brauch in Tiroi, nämlich an Minstara Håndschuachtånz. Jäalich am Pfingstmuutåg is auf da Tegerwiesn di scheaste und beste Tänzarin gwöht woan, da Preis wor, wia da Nåm såg, a Paal Håndschuach. 1556 is dea Tånz dånn nåch di åigemeinen Wirren vabotn woan.
Wirtschåft.
Di wichtigstn Einnåhmequöön senn da Tourismus und di Låndwirtschåft. Außadem, wia bereits awähnt, måcht da Obfüllbetrieb vo "Alpquell" a sea vü aus.
A im sozialn Bereich håt si Minsta in di letztn Jåhr sea entwickit: 2006 is as SozialzentruMünster aöffnet woan und 2011 as Reha-Zentrum fi Neurologie, Herz-Kreislauf und Onkologie.
Noankappe

A Noankappe oda Noanhaum woa im spädn Middloita a typische Haum, wos Noan trong haum, vua oim de Hofnoan. Heit vastähd ma do drunta a Kappe, wos im Karneval bzw. Fosching drong wiad und wos an Hauhnakaum imitian tuad.
Es Noankappe kummt vau da Gugel, ana kupuznoatign Haum, de wos im Middloita de haifigste Kopfbedeckung woa. De Noan haum do afoch längara Zipfen drau gmocht und Schöin und haum des so ins Lächaliche zong.
Metoi

A Metoi (dt.: Metall, vo oidgriachisch: "μέταλλον", "métallon", "Mine, Stoabruch, Metoi") is a Materioi (a Element, a Vabindung oda a Legiarung), des wo tippischaweis hoart, unduachsichti (opak) sowia glenzad is und a guade elektrische und theamische Loatfehigkeit hod. A Metoi is in da Regl aa vafoamboa. Duach Hamman, Pressn, Dahitzn, Schmejzn, Ziang (Droht) kosd de Foam hochgrade vaendan, ohne doss as Metoi reissd, brichd und komplett hinig wead. Uma 91 vo de 118 Element im Periodnsystem san Metoie (a boar dovo san hybrid).
Beziak Gmeand

Da Beziak Gmeand (aumtlich: Bezirk Gmünd) liegt im Noadwestn vo Niederösterreich im Woidviadl, aun da Grenz zua Tschechei.
Gschicht.
Da Beziak is 1899 aus Täu vom Beziak Zwedl (domoliga Grichtsbeziak Weitra), Täu vom Beziak Waidhofn aun da Thaya (domoliga Grichtsbeziak Schrems und Litschau) zsammgstööt wuan. 1920, nochn easchtn Wödkriag, san wegnan Vatrog vo Saint-Germain a boa Raundstickl wieda ozwickt wuan und aun de Tschechei gaungan.
Verwaltungsgliederung.
Da Beziak Gmeand besteht heit aus 21 Gmoana, davo san fümpf Städt und ööf Moaktgmoana.
Beziak Korneibuag

Da Beziak Korneibuag (amtli: Bezirk Korneuburg) liegt in Niedaestareich, neadlich vo Wean.
Geografie.
Da Beziak is im niedaestareichischn Weiviadl. Wichtige Laundschoftsmeakmoi san de Donau mid eana Aulaundschoft, de Woschbeagzone min Michlbeag und in Bisambeag ois Täu von da Weana Pfortn.
Beziak Wean-Umgebung

In Beziak Wean-Umgebung hots vo 1954 bis 2017 gebn, do hod ma a boa Stickln vo Wean oozwickt.
Da Beziak hod aus mearare Gebiet run um Wean umadum bestaundn, de wos net zsaummghängt san: Schwechat im Siidostn, Gerasduaf im Nordostn, aussadem (noad-)westlich des Gebiet Klobuag-Puakasduaf. Des Gmoagebiet vo Mauaboch grenzt zwoa direkt an Klobuag, es gibt oba kaa direkte Strossn zwischn de zwaa Gmoana, deswegn is da Beziak aa eftas ois viea Täu doagstööt wuan, de wos ned zsammhängan tan. Aus sööbign Grund hod de Beziakshauptmauschoft in Klobuag Außnstöön in Purkasduaf, Schwechat und Gerasduaf ghobt, und in da weana Herrngossn woar aarane.
Pressbaam haums 1956 vom Beziak Sankt Pööten-Laund ootrennd und in Beziak Wean-Umgebung aughengt.
Auflösung.
Im Septemba 2015 is vom Landeshauptmann Erwin Pröll ankindigt wuan, doss da Beziak Wien-Umgebung min easchtn Jänner 2017 aufglest wiad und doss seine 21 Gmoana an de angrenzendnn Beziake auftäut wern. So is daun aa gscheng.
Vawoitungsgliedarung.
Da Beziak Wean-Umgebung gliedad si in 21 Gmoana, davo san sex Sted und siem Moaktgmoana.
Beziak Gänsanduaf

Da Beziak Ganslduaf oda Gänsanduaf (aumtlich: Bezirk Gänserndorf) liegt in Niedaestareich, estlich von Wean, aun da slowakischn Grenz.
Vawoitungsgliedarung.
Da Beziak Gänsanduaf gliedat si in 44 Gmoana, drunta san fimf Städt und 26 Moaktgmoana.